Title: Halhatlan a lelek
Description: Ratzky Rita neves irodalomtörténész, az egyik legavatottabb Petőfi-kutató lassan több mint negyven éve foglalkozik elmélyülten a költő életművével, személyes történetével, s ennek kapcsán a - tágan vett - kor, a tizennyolcadik és tizenkilencedik század irodalmával. Noha - ahogy ő maga a fülszövegben is utal rá - szemléletmódja változott az idők során, s figyelme az eszmetörténeti aspektusok helyett a téma retorikai, nyelvi és poétikai vonatkozásai felé fordult, eddigi munkássága mégis, e fejlődési-alakulási ívvel együtt egységes képet mutat. Ez világosan kirajzolódik, ha fellapozzunk a jelen kötetet, amelyet a szerző az elmúlt négy évtized során íródott (legtöbbször már más fórumokban publikált), Petőfivel és irodalmi-kulturális környezetével, kor- és pályatársaival foglalkozó írásaiból készült, reprezentatív értékű válogatás. Az első - a kötet nagy részét kitevő - fejezetben tanulmányai kaptak helyet, időrendi sorrendben, 1976-tól napjainkig. Ezt egy irodalmi topográfiai dolgozata (Petőfi Pest-Budán), valamint válogatott cikkei és kritikái követik, lezárva az írások első megjelenési helyeinek a feltüntetésével. A kötet elsősorban irodalomtörténészek, a Petőfi-életművel, illetve a korral foglalkozó kutatók figyelmére számíthat.
Subjects: Hungarian literature, History and criticism, Literatur, Ungarisch
Time periods: 18th century, 19th century